Charles V, Maharaja Suci Rom

**Charles V** (24 Februari 1500 - 21 September 1558) ialah:
* Raja Belanda Burgundy (1506-1555)
* Raja Sepanyol (1516-1556)
* Raja Naples dan Sicily (1516-1554)
* Archduke Austria (1519-1521)
* raja orang Rom (atau raja Jerman), (1519-1556, tetapi tidak turun takhta secara rasmi sehingga tahun 1558)
* Maharaja Suci Rom (1530-1556, tetapi tidak turun takhta secara rasmi sehingga tahun 1558).

Walaupun baginda sering dirujuk sebagai Carlos V atau **Charles Quint** di Sepanyol, baginda memerintah secara rasmi sebagai **Carlos I**, **Charles I dari Sepanyol**.

Charles V ialah putera kepada Philip si Tampan dan Joanna si Gila dari Castile. Datuk nenek sebelah ibunya Ferdinand II dari Aragon dan Isabella I dari Castile yang perkahwinan mereka telah menyatukan wilayah-wilayah yang kini merupakan Sepanyol moden. Datuk nenek sebelah bapanya Maharaja Maximilian I dan Mary dari Burgundy. Mak saudaranya Catherine dari Aragon, Ratu England serta juga isteri pertama kepada Henry VIII, manakala sepupunya ialah Mary I dari England yang berkahwin dengan Philip, putera Charles sendiri.

Pemerintahan Charles V memperkenalkan gelaran-gelaran *His Majesty* dan *His Imperial Majesty* yang merupakan penggunaan tercatat yang pertama. Disebabkan oleh wilayah-wilayahnya yang meluas, baginda telah diperihalkan sebagai pemerintah untuk sebuah empayar "yang matahari tidak pernah benam".

## Warisan dan kehidupan awal
Gabungan dalam dirinya warisan Jerman Habsburg, Kerabat Burgundy, dan warisan Sepanyol ibunya, Charles, melampaui sempadan etnik dan negara.

Charles dilahirkan di bandar Flemish Ghent dan dibesarkan di Mechelen oleh ibu saudaranya Margarete dari Austria sehingga 1517. Budaya dan kehidupan sopan Negeri-Negeri Pamah Burgundi adalah pengaruh penting dalam kehidupan awal. Baginda pada mulanya berbahasa Perancis dan Flanders, kemudian menambah Sepanyol (yang diperlukan oleh Cortes Castilia sebagai syarat untuk menjadi raja Castilia) dan sedikit Jerman.  Sebenarnya, Charles mendakwa bahawa baginda menuturkan "bahasa Sepanyol kepada Tuhan, bahasa Itali kepada perempuan, bahasa Perancis kepada lelaki, dan bahasa Jerman kepada kudanya."

Daripada leluhur Burgundi, baginda mewarisi hubungan kurang jelas dengan Raja-raja Perancis. Charles berkongsi dengan Perancis bahasa ibunda dan pelbagai bentuk budaya baginda. Pada masa mudanya, baginda membuat lawatan kerap ke Paris, bandar terbesar Eropah Barat pada masa itu. Dalam kata-katanya: "Paris bukan bandar, tetapi alam semesta" (*[[Lutetia]] non urbs, sed orbis*). Tetapi Charles juga mewarisi tradisi permusuhan politik dan dinasti antara Diraja dan susur-galur Burgundi Dinasti Valois.

Konflik ini telah dikuatkan oleh kesertaan baginda ke dalam kedua-dua Empayar Rom Suci dan kerajaan Sepanyol.

Walaupun Sepanyol adalah teras kerajaannya, baginda tidak pernah sama sekali berasimilasi dan, terutamanya pada tahun-tahun sebelum itu, baginda berasa seperti dan dilihat sebagai seorang putera asing. Baginda tidak boleh berbahasa Sepanyol dengan baik memandangkan ia bukan bahasa utama baginda. Namun begitu, baginda menghabiskan sebahagian besar hidupnya di Sepanyol, termasuk tahun-tahun terakhirnya di sebuah biara Sepanyol.

Pada masa mudanya, Charles telah diajar oleh Adrian dari Utrecht, kemudian Paus Adrian VI. Tiga orang penasihat yang paling menonjol adalah Lord Chièvres, Jean Sauvage dan Mercurino Gattinara.

## Perkahwinan dan anak-anak

Pada 10 Mac 1526, Charles berkahwin dengan sepupunya, Isabella dari Portugal, adik perempuan John III dari Portugal, dan dikurniakan dengan tiga orang anak, iaitu:
* Philip II dari Sepanyol (1527 - 1598), putera tunggal yang mencapai kedewasaan;
* Maria dari Sepanyol (1528 - 1603) yang berkahwin dengan sepupunya, Maximilian II, Maharaja Suci Rom; dan
* Juan dari Sepanyol (1535 - 1573).

Charles juga terkenal kerana mempunyai banyak perempuan simpanan. Dua antara mereka melahirkan dua orang anak lelaki yang kemudian menjadi Gabenor-gabenor Habsburg Belanda:
* Johanna Maria van der Gheynst yang melahirkan Margaret dari Parma; dan
* Barbara Blomberg yang melahirkan John dari Austria.

## Pemerintahan

### Burgundy dan Negeri-Negeri Pamah

Dalam tahun 1506, Charles mewarisi wilayah Burgundi bapanya, terutamanya Negeri-Negeri Pamah dan Franche-Comté, namun, kerana dia masih kecil, ibu saudaranya Margaret bertindak sebagai pemangku sehingga 1515.

Charles meluaskan wilayah Burgundi dengan pengilhakan Tournai, Artois, Utrecht, Groningen dan Guelders. Tujuh Belas Wilayah telah disatukan oleh nenek moyang Burgundi Charles, tetapi secara nominal adalah perdikan sama ada Perancis atau Empayar Rom Suci. Pada 1549, Charles mengisu Sekatan Pragmatik, mengisytiharkan Negeri-Negeri Pamah menjadi suatu entiti bersatu yang keluarganya akan warisi.

Negeri-Negeri Pamah memegang peranan terpenting dalam Empayar. Untuk Charles secara peribadi, ia rantau di mana baginda menghabiskan zaman kanak-kanak. Disebabkan oleh perdagangan dan industri dan bandar-bandar yang kaya, ia juga penting bagi perbendaharaan.

### Sepanyol
Dengan kematian nendanya Ferdinand II pada 30 Mei 1516, Charles mewarisi kerajaan datuknya, termasuk Aragon, Navarre, Naples, Sicily dan Sardinia. Baginda juga menjadi pemerintah bersama Castile bersama dan penjaga ibunda baginda yang tidak waras, Joanna. Dengan mahkota Castilia, baginda juga mendapat Granada dan pemilikan Sepanyol di Dunia Baru.

Buat kali pertama mahkota Castile dan Aragon disatukan di bawah satu individu. Ferdinand dan Isabella masing-masing berdaulat dalam sebuah kerajaan masing-masing, tetapi hanya bertindak sebagai pasangan di raja dalam kerajaan yang satu lagi.

Charles tiba di kerajaan-kerajaan barunya pada musim luruh tahun 1517. Pemangku baginda Jiménez de Cisneros datang untuk bertemu dengannya, tetapi jatuh sakit di sepanjang jalan, disyaki termakan racun, dan meninggal dunia sebelum bertemu Raja.

Rundingan dengan Cortes Castilia didapati sukar, dan akhirnya Charles telah diterima di bawah syarat-syarat berikut: baginda akan belajar berbahasa Castilia; baginda tidak akan melantik warga asing; baginda dilarang mengambil logam berharga dari Castile; dan baginda akan menghormati hak-hak ibundanya, Ratu Joanna. Cortes memberi penghormatan kepadanya di Valladolid pada 1518. Pada 1519, baginda telah dinobatkan sebelum Cortes Aragon di Zaragoza, dan Cort Catalonia.

Charles telah diterima sebagai raja, walaupun Sepanyol berasa tidak selesa dengan gaya Imperialnya. Raja-raja Sepanyol sehingga itu telah terikat dengan undang-undang; monarki adalah kontrak dengan rakyat. Dengan Charles, ia akan menjadi lebih mutlak, walaupun sehingga kemangkatan ibunya pada 1555 Charles tidak memegang jawatan penuh raja negara itu.

Tidak lama kemudian, penentangan terhadap Maharaja meningkat, kerana cukai yang tinggi (dana yang digunakan untuk melawan perang-perang di luar negara, peperangan yang tidak kepentingan bagi Castilia) dan kerana Charles cenderung untuk memilih orang Fleming untuk jawatan tinggi di Sepanyol dan Amerika, mengabaikan calon Castilia. Penentangan memuncak dalam Perang Masyarakat Castilia, yang ditumpaskan oleh Charles. Selepas itu, Castile disepadukan ke dalam empayar Habsburg, dan akan menyediakan sebahagian besar sumber-sumber ketenteraan dan kewangan empayar.

### Amerika
Semasa pemerintahan Charles, wilayah-wilayah di Sepanyol Baru telah jauh diperluaskan oleh Konkuistador seperti Hernán Cortés dan Francisco Pizarro, yang menyebabkan empayar Aztec dan Inca runtuh dalam satu dekad. Digabungkan dengan ekspedisi pelayaran mengelilingi dunia oleh Magellan pada 1522, kejayaan-kejayaan ini menyakinkan Charles misi ketuhanannya untuk menjadi pemimpin sebuah dunia Kristian yang masih dianggap ancaman besar dari Islam. Sudah tentu, penaklukan juga membantu mengukuhkan pemerintahan Charles dengan menyediakan perbendaharaan negeri dengan jumlah bulion yang besar. Sepertimana Konkuistador Bernal Diaz amati: *"Kami datang untuk berkhidmat kepada Tuhan dan Raja kami, ... dan juga untuk menjadi kaya."*  Pada 1550, Charles mengadakan persidangan di Valladolid untuk mengambil kira kesusilaan tentera yang digunakan terhadap penduduk asli Amerika Sepanyol.

### Empayar Rom Suci
Selepas kematian datuk sebelah bapanya, Maximilian, pada 1519, baginda mewarisi tanah Hapsburg di Austria. Baginda juga adalah calon semula jadi untuk menggantikan pemilih, tetapi dengan bantuan orang kaya keluarga Fugger, Charles boleh menggulingkan Francis dan dipilih pada 28 Jun 1519. Pada 1530, baginda dinobatkan sebagai Maharaja Suci Rom oleh Paus Clement VII di Bologna, Maharaja terakhir untuk menerima pertabalan paus.

## Leluhur




## Rujukan

## Bibliografi
*  Norbert Conrads: *Die Abdankung Kaiser Karls V.* Abschiedsvorlesung, Universität Stuttgart, 2003 (text)
*  Stephan Diller, Joachim Andraschke, Martin Brecht: *Kaiser Karl V. und seine Zeit*. Ausstellungskatalog. Universitäts-Verlag, Bamberg 2000, ISBN 3-933463-06-8
*  Alfred Kohler: *Karl V. 1500–1558. Eine Biographie*. C. H. Beck, München 2001, ISBN 3-406-45359-7
*  Alfred Kohler: *Quellen zur Geschichte Karls V.* Wissenschaftliche Buchgesellschaft, Darmstadt 1990, ISBN 3-534-04820-2
*  Alfred Kohler, Barbara Haider. Christine Ortner (Hrsg): *Karl V. 1500–1558. Neue Perspektiven seiner Herrschaft in Europa und Übersee*. Verlag der Österreichischen Akademie der Wissenschaften, Wien 2002, ISBN 3-7001-3054-6
*  Ernst Schulin: *Kaiser Karl V. Geschichte eines übergroßen Wirkungsbereichs*. Kohlhammer, Stuttgart 1999, ISBN 3-17-015695-0
*  Ferdinant Seibt: *Karl V.* Goldmann, München 1999, ISBN 3-442-75511-5
*  Manuel Fernández Álvarez: *Imperator mundi: Karl V. – Kaiser des Heiligen Römischen Reiches Deutscher Nation.*. Stuttgart 1977, ISBN 3-7630-1178-1

|-

|-

|-

|-
| colspan="3" style="font-size: 85%; padding: 0 20%;" |